 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Covasna** |

Nr. 154 / 10.01.2017

Aviz Aprob

Compartiment BFA Director Executiv APM Covasna

Ec. Daniela ISTRATE ing. Gheorghe NEAGU

**Strategia anuală de achiziţii pe anul 2017**

**a Agenţiei pentru Protecția Mediului Covasna**

**1. Noţiuni introductive**

Potrivit dispoziţiilor Legii nr. 98/2016 privind achiziţiile publice și a HG nr. 395/2016 - publicată în Monitorul oficial nr.423 din 06.06.2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, Agenţia pentru Protecția Mediului Covasna a procedat la întocmirea prezentei Strategii, prin utilizarea informaţiilor cel puţin a următoarelor elemente estimative:

**a)** nevoile identificate la nivel de autoritate contractantă ca fiind necesar a fi satisfăcute ca rezultat al unui proces de achiziţie, aşa cum rezultă acestea din solicitările transmise de toate compartimentele din cadrul autorităţii contractante;

**b)** valoarea estimată a achiziţiei corespunzătoare fiecărei nevoi;

**c)** capacitatea profesională existentă la nivel de autoritate contractantă pentru derularea unui proces care să asigure beneficiile anticipate;

**d)** resursele existente la nivel de autoritate contractantă şi, după caz, necesarul de resurse suplimentare externe, care pot fi alocate derulării proceselor de achiziţii publice.

Prezenta Strategie anuală de achiziţie publică la nivelul Agenţiei pentru Protecția Mediului Covasna, reprezintă totalitatea proceselor de achiziţie publică planificate a fi lansate de Agenţia pentru Protecția Mediului Covasna în calitate de autoritate contractantă pe parcursul anului bugetar 2017.

Strategia anuală de achiziţie publică se realizează, potrivit dispoziţiilor legale, în ultimul trimestru al anului anterior anului căruia îi corespund procesele de achiziţie publică cuprinse în aceasta, şi se aprobă de către conducătorul autorităţii contractante.

 Prezenta Strategie este valabilă începând cu data întocmirii și până la 31.12.2017.

Strategia anuală de achiziţie publică la nivelul Agenţiei pentru Protecția Mediului Covasna se poate modifica sau completa ulterior, modificări/completări care se aprobă conform prevederilor de mai sus. Introducerea modificărilor și completărilor în prezenta Strategie, este condiţionată de identificarea surselor de finanţare.

În cadrul Strategiei anuale de achiziţie publică, la nivelul Agenţiei pentru Protecția Mediului Covasna se va elabora Programul anual al achiziţiilor publice, ca instrument managerial utilizat pentru planificarea şi monitorizarea portofoliului de procese de achiziţie la nivel de autoritate contractantă, pentru planificarea resurselor necesare derulării proceselor şi pentru verificarea modului de îndeplinire a obiectivelor din strategia locală/regională/naţională de dezvoltare, acolo unde este aplicabil.

**2. Etapele procesului de achiziţie publică**

**2.1.** Atribuirea unui contract de achiziţii publică/acord-cadru este rezultatul unui proces ce se derulează în mai multe etape.

**2.2.** Agenţia pentru Protecția Mediului Covasna, în calitate de autoritate contractantă, are obligaţia de a se documenta şi de a parcurge pentru fiecare proces dc achiziţie publică trei etape distincte:

**a)** etapa de planificare/pregătire, inclusiv consultarea pieţei:

**b)** etapa de organizare a procedurii şi atribuirea contractului/acordului-cadru;

**c)** etapa post-atribuire contract/acord-cadru, respectiv executarea şi monitorizarea implementării contractului/acordului-cadru.

**2.3.** Etapa de planificare/pregătire a unui proces de achiziţie publică

- Se iniţiază prin identificarea necesităţilor şi elaborarea referatelor de necesitate;

- Se încheie cu aprobarea de către conducătorul Agenţiei pentru Protecția Mediului Covasna a documentaţiei de atribuire, inclusiv a documentelor-suport, precum şi a strategiei de contractare pentru procedura respectivă.

- Strategia de contractare este un document al fiecărei achiziţii cu o valoare estimată egală sau mai mare decât pragurile valorice stabilite la art. 7 alin. 5, din Legea nr. 98/2016 privind achiziţiile publice, iniţiată de Agenţia pentru Protecția Mediului Covasna şi este obiect de evaluare a Agenţiei Naţionale a Achiziţiilor Publice, în condiţiile stabilite la art. 23 din HG nr. 395/2016 - publicată în Monitorul oficial nr. 423 din 06.06.2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;

- Prin intermediul strategiei de contractare se documentează deciziile din etapa de planificare/pregătire a achiziţiei în legătură cu:

**a)** relaţia dintre obiectul, constrângerile asociate şi complexitatea contractului, pe de o parte, şi resursele disponibile la nivel de autoritate contractantă pentru derularea activităţilor din etapele procesului de achiziţie publică, pe de altă parte;

**b)** procedura de atribuire aleasă, precum şi modalităţile speciale de atribuire a contractului de achiziţie publică asociate, dacă este cazul;

**c)** tipul de contract propus şi modalitatea de implementare a acestuia:

**d)** mecanismele de plată în cadrul contractului, alocarea riscurilor în cadrul acestuia, măsuri de gestionare a acestora, stabilirea penalităţilor pentru neîndeplinirea sau îndeplinirea defectuoasă a obligaţiilor contractuale:

**e)** justificările privind determinarea valorii estimate a contractului/acordului-cadru, precum şi orice alte elemente legate de obţinerea de beneficii pentru autoritatea contractantă şi/sau îndeplinirea obiectivelor comunicate la nivelul sectorului administraţiei publice în care activează autoritatea contractantă;

**i)** justificările privind alegerea procedurii de atribuire în situaţiile prevăzute la art. 69 alin.2-5 din Legea nr. 98/2016 privind achiziţiile publice şi, după caz, decizia de a reduce termenele în condiţiile legii, decizia de a nu utiliza împărţirea pe loturi, criteriile de calificare privind capacitatea şi, după caz, criteriile de selecţie, criteriul de atribuire şi factorii de evaluare utilizaţi;

**g)** obiectivul din strategia locală/regională/naţională de dezvoltare la a cărui realizare contribuie contractul/acordul- cadru respectiv, dacă este cazul;

**h)** orice alte elemente relevante pentru îndeplinirea necesităţilor autorităţii contractante.

- Etapa de organizare a procedurii şi atribuire a contractului/acordului-cadru începe prin transmiterea documentaţiei de atribuire în SEAP şi se finalizează odată cu intrarea în vigoare a contractului de achiziţie publică/acordului-cadru;

- Având in vedere dispoziţiile legale în materia achiziţiilor publice, Agenţia pentru Portecția Mediului Covasna va realiza un proces de achiziţie publică prin utilizarea uneia dintre următoarele abordări, respectiv cu resursele profesionale proprii, resurse necesare celor trei etape identificate mai sus, existente la nivel de autoritate contractantă. Atunci când resursele proprii nu permit întocmirea caietelor de sarcini/specificaţiilor tehnice, prin excepție de la regula de mai sus, Agenţia pentru Protecția Mediului Covasna va recurge la ajutorul unui furnizor de servicii de achiziţie, selectat în condiţiile legislaţiei achiziţiilor publice.

**3. Programul anual al achiziţiilor publice**

**3.1.** Programul anual al achiziţiilor publice pe anul 2017 la nivelul Agenţiei pentru Protecția Mediului Covasna se elaborează pe baza referatelor de necesitate transmise de compartimentele Agenţiei pentru Protecția Mediului Covasna şi cuprinde totalitatea contractelor de achiziţie publică/acordurilor-cadru pe care Agenţia pentru Protecția Mediului Covasna intenţionează să le atribuie în decursul anului 2017.

**3.2.** La elaborarea Programului anual al achiziţiilor publice pentru anul 2017, Agenţia pentru Protecția Mediului Covasna a ţinut cont de:

**a)** necesităţile obiective de produse, servicii şi lucrări:

**b)** gradul de prioritate a necesităţilor;

**c)** anticipările cu privire la sursele de finanţare ce urmează a fi identificate.

După aprobarea bugetului propriu, precum și ori de câte ori intervin modificări în bugetul Agenţiei pentru Protecția Mediului Covasna, Programul anual al achiziţiilor publice pentru anul 2017 se va actualiza în funcţie de fondurile aprobate.

**3.3.** Programul anual al achiziţiilor publice pentru anul 2017 al Agenţiei pentru Protecția Mediului Covasna, este anexat la prezenta Strategie și cuprinde cel puţin informaţii referitoare la:

**a)** obiectul contractului de achiziţie publică/acordului-cadru;

**b)** codul vocabularului comun al achiziţiilor publice (CPV);

**c)** valoarea estimată a contractului/acordului-cadru ce urmează a fî atribuit ca rezultat al derulării unui proces de achiziţie, exprimată în lei, fără TVA;

**d)** sursa de finanţare;

**e)** procedura stabilită pentru derularea procesului de achiziţie;

**t)** data estimată pentru iniţierea procedurii:

**g)** data estimată pentru atribuirea contractului;

**h)** modalitatea de derulare a procedurii de atribuire, respectiv online sau offline.

**3.4.** După definitivarea Programului anual al achiziţiilor publice pentru anul 2017 al Agenţiei pentru Protecția Mediului Covasna, Agenţia pentru Protecția Mediului Covasna, prin grija directorului executiv, a şefului de serviciu Buget, Finanțe, Administrație, va publica Programul anual al achiziţiilor publice pe anul 2017.

De asemenea, se va proceda semestrial la publicarea în SEAP a extraselor din Programul anual al achiziţiilor publice pentru anul 2017 al Agenţiei pentru Protecția Mediului Covasna, precum şi a oricăror modificări asupra acestuia, extrase care se referă la contractele/acordurile-cadru de produse şi/sau servicii a căror valoare estimată este mai mare sau egală cu pragurile prevăzute la art. 7 alin. 1 din Legea nr. 98/2016 privind achiziţiile publice, contraetele/acordurile-cadru de lucrări a căror valoare estimată este mai mare sau egală cu pragurile prevăzute la art. 7 alin. 5 din Legea nr. 98/2016 privind achiziţiile publice. Publicarea se va realiza în termen de 5 zile lucrătoare de la data modificărilor.

Programul anual al achiziţiilor publice pentru anul 2017 al Agenţiei pentru Protecția Mediului Covasna se va publica de asemenea, pe pagina de internet a institutiei, http://apmcv.anpm.ro.

Având in vedere dispoziţiile art. 4 din HG nr. 395/2016 - publicată în Monitorul oficial nr. 423 din 06.06.2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, conform căruia *"prin ordin al preşedintelui Agenţiei Naţionale pentru Achiziţii Publice (.'ANAP) se pot pune la dispoziţia autorităţilor contractante şi a furnizorilor de servicii auxiliare achiziţiei un set de instrumente ce se utilizează pentru planificarea portofoliului de achiziţii la nivelul autorităţii contractante, fundamentarea deciziei de realizare a procesului de achiziţie şi monitorizarea implementării contractului, precum şi pentru prevenirea/diminuarea riscurilor în achiziţii publice",* Agenţia pentru Protecția Mediului Covasna va proceda la revizuirea Programului anual al achiziţiilor publice pentru anul 2017 a Agenţiei pentru Protecția Mediului Covasna, în vederea punerii de acord cu actele normative ce se vor elabora/aproba în legătură cu prezenta strategie, în termen de 15 zile de la data intrării lor în vigoare, sau în termenul precizat în mod expres în actele normative ce se vor elabora/aproba. Până la data revizuirii, Programul anual al achiziţiilor publice pentru anul 2017 al Agenţiei pentru Protecția Mediului Covasna este cel deja întocmit și publicat în SEAP.

**4. Sistemul de control intern**

**4.1.** Având in vedere noua legislaţie privind achiziţiile publice, ca și document de politică internă, Agenţia pentru Protecția Mediului Covasna prin reprezentantul său legal consideră că sistemul propriu de control intern trebuie să acopere toate fazele procesului de achiziţie publică, de la pregătirea achiziţiei până la executarea contractului, iar cerinţele efective trebuie diferenţiate în funcţie de mărimea Agenţiei pentru Protecția Mediului Covasna ca și autoritate contractantă.

De asemenea, având în vedere standardele de control intern pentru gestionarea efectivă a procesului de achiziţii publice (inclusiv descrierea procesului, fluxul de informaţii şi matricea responsabilităţilor), pentru a stabili cerinţele pentru activităţile de control intern, controlul intern va trebui să includă cel puţin următoarele faze:

- pregătirea achiziţiilor,

- redactarea documentaţiei de atribuire,

- desfăşurarea procedurii de atribuire,

- implementarea contractului.

**4.2.** Sistemul de control intern trebuie să includă următoarele principii:

- Separarea atribuţiilor, cel puţin între funcţiile operaţionale şi funcţiile financiare / de plată, a persoanelor responsabile cu achiziţiile publice şi departamentele tehnice şi economice, cerinţe de separare a atribuţiilor care depind de mărimea Agenţiei pentru Protecția Mediului Covasna, respectiv de resursele profesionale proprii.

- ***„Principiul celor 4 ochi"***, care implică împărţirea clară a sarcinilor în doi paşi: pe de o parte iniţierea şi pe de altă parte verificarea, efectuate de persoane diferite.

- Fundamentarea avizelor interne, precum cele acordate de departamentul economic, e bază de liste de verificare şi alte instrumente.

**4.3.** Sistemul de control intern trebuie să includă, de asemenea, un document de politică privind conflictul de interese, document asumat de conducerea executivă a Agenţiei pentru Protecția Mediului Covasna, precum și de tot personalul instituției.

**4.4.** Corelativ sistemului de control intern, conducerea executivă a Agenţiei pentru Protecția Mediului Covasna consideră că sunt necesare un set de măsuri specifice pentru Agenţiei pentru Protecția Mediului Covasna ca și autoritate contractantă, pentru întărirea rolului controlului financiar preventiv, însărcinat cu verificarea legalităţii şi regularităţii în raport cu operaţiunile financiare şi juridice, măsuri care să aibă în vedere:

- Introducerea unor verificări specifice înainte de lansarea oricărei proceduri de achiziţii;

- Elaborarea de liste de verificare şi de ghiduri detaliate care să permită controlorului financiar să verifice regularitatea procesului;

- Întărirea regulilor de integritate aplicabile controlorilor financiari preventivi, care să asigure că nu sunt afectaţi de conflicte de interese;

- Întărirea independenţei controlorilor financiari preventivi în exercitarea atribuţiilor lor, prin generalizarea cerinţei de acord preliminar a Ministerului Finanţelor Publice în cazuri de suspendare, înlocuire sau destituire a controlorului financiar;

- Asigurarea primirii de către controlorii financiari preventivi a unei instruiri adecvate în domeniul achiziţiilor publice.

**4.5.** Având in vedere cele de mai sus, Agenţia pentru Protecția Mediului Covasna ca și autoritate contractantă, sub directa coordonare a directorului executiv și a şefului de serviciu buget-finanțe-administrație, vor proceda la actualizarea și/sau îmbunătățirea procedurilor aferente sistemului de control intern/managerial al Agenţiei pentru Protecția Mediului Covasna, pe baza standardelor de control intern și a legislaţiei specifice.

**5. Excepţii**

**5.1.** Prin excepţie de la art. 12 alin. 1 din HG nr. 395/2016 - publicată în Monitorul oficial nr. 423 din 06.06.2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, în cazul în care Agenţia pentru Protecția Mediului Covasna va implementa în cursul anului 2017 proiecte finanţate din fonduri nerambursabile şi/sau proiecte de cercetare-dezvoltare, are obligaţia de a elabora distinct pentru fiecare proiect în parte un program al achiziţiilor publice aferent proiectului respectiv, cu respectarea procedurilor de elaborare cuprinse în legislaţia achiziţiilor publice, a procedurilor prevăzute în prezenta Strategie, a procedurilor operaţionale interne ale Agenţiei pentru Protecția Mediului Covasna.

**5.2.** Având în vedere dispoziţiile art. 2 alin. 2 din Legea nr. 98/2016 privind achiziţiile publice precum și ale art. 1 din HG nr. 395/2016 - publicată în Monitorul oficial nr. 423 din 06.06.2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu referire la exceptările de la legislaţia achiziţiilor publice a achiziţiilor de produse, servicii și/sau lucrări care nu se supun regulilor legale, Agenţia pentru Protecția Mediului Covasna va proceda la achiziţia de produse, servicii și/sau lucrări exceptate, pe baza propriilor proceduri interne de atribuire, cu respectarea principiilor care stau la baza atribuirii contractelor de achiziţie publică, respectiv nediscrintinarea, tratamentul egal, recunoaşterea reciprocă, transparenţa, proporţionalitatea și asumarea răspunderii.

Procedurile interne proprii se vor elabora fie pentru fiecare tip de produs, serviciu, lucrare similară, fie pentru o clasă/categorie de produse, servicii, lucrări, funcţie de specificul și complexitatea achiziţiei.

Toate procedurile interne proprii se vor publica pe pagina de Internet a instituției <http://apmcv.anpm.ro>, în termen de 5 zile de la data elaborării și aprobării.

La elaborarea procedurilor interne proprii, se va ține cont în mod obligatoriu și de luarea tuturor măsurilor necesare pentru a evita apariţia unor situaţii de natură să determine existenţa unui conflict de interese şi/sau împiedicarea, restrângerea sau denaturarea concurenţei. În cazul în care se constată apariţia unei astfel de situaţii, Agenţia pentru Protecția Mediului Covasna are obligaţia de a elimina efectele rezultate dintr-o astfel de împrejurare, adoptând, potrivit competenţelor, după caz, măsuri corective de modificare, încetare, revocare sau anulare ale actelor care au afectat aplicarea corectă a procedurii de atribuire sau ale activităţilor care au legătură cu acestea.

**5.3.** Agenţia pentru Protecția Mediului Covasna va derula toate procedurile de achiziţie numai prin sistemul electronic al achiziţiilor publice SEAP (online). Utilizarea altor mijloace (offline) se va putea realiza numai în condiţiile legii și numai pentru situațiile expres reglementate prin lege. Prin excepţie de la regula online, procedurile de achiziţie realizate pe baza procedurilor interne proprii se vor realiza în sistem offline.

**6. Prevederi finale si tranzitorii**

**6.1.** Agenţia pentru Protecția Mediului Covasna, prin compartimentul intern specializat în domeniul achiziţiilor, sub coordonarea directorului executiv și a şefului de serviciu buget-finanțe-administrație, are obligaţia de a ţine evidenţa achiziţiilor directe de produse, servicii şi lucrări, precum și a tuturor achiziţiilor de produse, servicii şi lucrări, ca parte a Strategiei anuale de achiziţii publice.

**6.2.** Având în vedere dispoziţiile art. 4 din HG nr. 395/2016 - publicată în Monitorul oficial nr. 423 din 06.06.2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, conform căruia *"prin ordin al preşedintelui Agenţiei Naţionale pentru Achiziţii Publice (ANAP) se pot pune la dispoziţia autorităţilor contractante şi a furnizorilor de servicii auxiliare achiziţiei un set de instrumente ce se utilizează pentru planificarea portofoliului de achiziţii la nivelul autorităţii contractante, fundamentarea deciziei de realizare a procesului de achiziţie şi monitorizarea implementării contractului, precum şi pentru prevenirea/diminuarea riscurilor în achiziţii publice"*, Agenţia pentru Protecția Mediului Covasna va proceda la revizuirea prezentei Strategii, în vederea punerii de acord cu actele normative ce se vor elabora/aproba în legătură cu prezenta strategie, în termen de 15 zile de la data intrării lor în vigoare, sau în termenul precizat în mod expres în actele normative ce se vor elabora/aproba.

**6.3.** În derularea procedurilor de achiziţii pe baza procedurilor interne proprii precum și a tuturor procedurilor de achiziţie, Agenţia pentru Protecția Mediului Covasna este responsabilă pentru modul de atribuire a contractului de achiziţie publică/acordului-cadru, inclusiv achiziţia directă, cu respectarea tuturor dispoziţiilor legale aplicabile.

**6.4.** Prezenta Strategie anuală de achiziţii pe anul 2017 a Agenţiei pentru Protecția Mediului Covasna, se va aproba prin act administrativ/decizie a reprezentantului legal al instituției, și se va publica pe pagina de internet <http://apmcv.anpm.ro>.

Data întocmirii 10.01.2017

Întocmit: consilier superior Dănilă Marius Andrei